

- 線上時間
- 1168 小時
- 最後登錄
- 14-11-17
- 國民生產力
- 145
- 附加生產力
- 2862
- 貢獻生產力
- 0
- 註冊時間
- 05-9-22
- 閱讀許可權
- 10
- 帖子
- 2223
- 主題
- 245
- 精華
- 0
- 積分
- 5230
- UID
- 58144
男爵府
國民生產總值:5230


老公做得唔開心想轉工 , 成日唉聲嘆氣 :-(
|我老公係速遞公司做野既 . 自從佢果組個阿頭做錯野俾人調職之後 , 叫做有3個人夾份睇住個部門既運作 . 除我老公之外 , 有個title & 年資都高過佢既女人 (失婚中年婦人 , 識得馬住老細) , 另一個男人就無咩野既 , 自己做自己野 , 不過係皇馬褂 . 果個女人成日依賴晒我老公 , 一係就中眼訓唔做野 , 一做就成日做錯野 . 呢幾日佢又做錯野 , 搞到我老公無o拿o拿俾佢地上司炸型 , 但明明唔係佢做錯 , 仲要當我老公係佢地三個之中既阿頭 , 叫佢同個女人講做野醒定d . 如果唔係會叫另一個回巢既開國功臣去 in-charge 佢地 .|
我老公慶在 , 佢一向都儘心儘力 , 做好本份 , 要人用時 , 到頭來公司無俾機會佢上位 , 反而搵一個對個部門唔熟阿叔黎 in-charge . 其實佢個阿頭調走左都年幾喇 , 公司都無明確搵個人黎 in-charge , 亦無係佢地三個之間揀一個出黎 .
平時佢都有講話份工壓力好大 , 無得出去食lunch , 只可以係個工作岡位扒兩啖就要做野 . 請大假要扣錢 (如果唔當請大假就扣 $5xx/日 ; 當大假就扣少d , $3xx/日) , 咩公司黎咖 ??!!
依家可能做得真係好唔開心 , 無晒心機 , 成日唉聲嘆氣 . 佢話如果真係搵果個阿叔黎 in-charge , 佢實唔撈 ! (佢都做左8年) 話寧願搵唔番個人工都好過留係度唔開心 .
我呢兩日都有哄佢 , 安慰佢 , 但都仲係死下死下咁 ! 成日話唔想做 !
我知佢真係好谷氣 , 雖然轉工一定搵少幾千 (到時實樓都供唔起) , 我都話支持佢 . 佢話想渣做貨 van , 我話咁咪賣左依家部私家車囉 , 供部貨 van 囉 , 佢又話 : "話咁易咩 ?" 但其實佢已經問緊渣緊貨 van 朋友既行情 . 我話你既然做得唔開心咯 , 決定左咪快快脆脆搞囉 !
佢話就算搵唔到食 , 咪賣樓租樓住囉 ! 咁我咪話要著手搞咖喇 ! 放屋都唔係咁快放到加嘛 ! 咁我話離職要一個月通知 , 好搵定工啦 , 佢又係覺得我係度講緊收廢話咁 !
其實佢轉工我都好頭痕咖 ! 我平時份人工用黎俾屋企水, 電 , 什項 , 食飯開支 , 根本無錢剩 , 亦無私己 . 再少多幾千真係頂唔住咖喇 !
原本仲諗住下個月開始做人計劃添 , 睇黎都要擱置啦 ! 再大埋肚就仲更加頭痕 !
我都唔知我可以點幫佢 . 以前佢都講過份工辛苦做得唔開心 , 我就話出到去可能搵少幾千咖 , 勸佢唔好唔做 . 果時又話我唔支持佢 .
好喇 , 早幾個月有個舊老細搵佢去做開荒牛 , 佢又左諗右諗 . 我都支持佢出去咖 , 因為個舊老細幾年以黎都一路有叫佢過檔咖 , 留係依家呢間公司都無發圍咖啦 ! 倒不如走 ! 係佢唔知顧慮d咩唔去之嘛 !
呢兩晚佢訓唔著 , 成日唉聲嘆氣 , 搞到我都好有壓力 . 出口話支持佢走 , 佢又話我諗野太簡單 , 成日唔明佢點點辛苦 ...
我怕我有日會忍唔到我d脾氣呀 ! 我淨係知一日唔解決就一日佢都唔會開心 . 大家住埋同一間屋 , 佢唔開心, 我都好難受咖 !